ai4bharat/Pralekha huggingface dataset:
நிதி அமைச்சகம்
புதிய வளர்ச்சி வங்கி ஆளுநர்களின் ஐந்தாவது ஆண்டு கூட்டத்தில் திருமதி நிர்மலா சீதாராமன் காணொலிக் காட்சி மூலம் பங்கேற்பு
புதிய வளர்ச்சி வங்கி ஆளுநர்களின் ஐந்தாவது ஆண்டு கூட்டத்தில் திருமதி நிர்மலா சீதாராமன் புதுடெல்லியில் இன்று காணொலிக் காட்சி மூலம் பங்கேற்றார்.
பிரிக்ஸ் நாடுகளால்  2014ல் புதிய வளர்ச்சி வங்கி  உருவாக்கப்பட்டது. உலகளாவிய வளர்ச்சி மற்றும் மேம்பாட்டுக்காக தற்போதைய பன்முக முயற்சிகளையும், மண்டல நிதி நிறுவனங்களையும் மேம்படுத்துவதற்கு, மாறிவரும் பொருளாதாரம் மற்றும் வளரும் நாடுகளுக்கு உதவிடவும், பிரிக்ஸ் நாடுகளில் நீடித்த வளர்ச்சித் திட்டங்களுக்கான கட்டமைப்பு வசதிகளை ஏற்படுத்தவும் இந்த வங்கி தொடங்கப்பட்டது. இந்த வங்கி இந்தியாவின் 14 திட்டங்களுக்கு இதுவரை அனுமதி அளித்துள்ளது. இந்தத் திட்டங்களுக்கு 4,183 மில்லியன் டாலர் செலவாகும் என மதிப்பிடப் பட்டுள்ளது.
இந்தக் கூட்டத்தில் தொடக்க உரையாற்றிய திருமதி நிர்மலா சீதாராமன், உலக அளவிலான நம்பகமான நிதி நிறுவனம் என்ற செயல்பாட்டை நிலை நிறுத்தியது, நீடித்த மற்றும் பங்கேற்புடன் கூடிய அணுகுமுறையை உருவாக்குதல் பணியை வெற்றிகரமாக செய்தல் ஆகியவற்றுக்காக புதிய வளர்ச்சி வங்கிக்கு பாராட்டு தெரிவித்தார்.
கோவிட்-19 பற்றிக் குறிப்பிட்ட அவர், பிரிக்ஸ் நாடுகளுக்கு துரிதமாக 5 பில்லியன் டாலர் அளவுக்கு உதவிகள் வழங்க நடவடிக்கை எடுத்ததை அமைச்சர் பாராட்டினார். கோவிட்-19 நோய்த் தொற்றைத் தடுக்க இந்தியாவுக்கு 1 பில்லியன் டாலர் அவசரகால உதவியாக வழங்கியதும் இதில் அடங்கும். இந்த வசதியின் கீழ் வழங்கும் உதவியை 10 பில்லியன் டாலர்களாக உயர்த்த வேண்டும் என்று அவர் யோசனை தெரிவித்தார். கோவிட்-19 அவசரகால தேவைக்கான நிதியை பிரதமர் திரு. நரேந்திர மோடி உருவாக்கியிருப்பது பற்றியும், கோவிட்-19 தொற்று தாக்குதலை சமாளிக்க, உதவி தேவைப்படும் நாடுகளுக்கு முக்கியமான மருந்துகளை அளிப்பதில் இந்தியாவின் முயற்சிகள் பற்றியும் அவர் குறிப்பிட்டார். உரிய காலத்தில் முக்கியமான மருந்துகளை அனுப்பியதற்காக பிரேசில் பிரதமர், இந்தியாவுக்கு நன்றி தெரிவித்துக் கொண்டார்.
கோவிட்-19 தொற்று தாக்குதலை சமாளிக்க இந்தியாவில் மேற்கொள்ளப் பட்டுள்ள பல்வேறு நடவடிக்கைகள் பற்றியும் திருமதி நிர்மலா சீதாராமன் குறிப்பிட்டார். சுகாதார கட்டமைப்புகளை பலப்படுத்துவதற்கு 2 பில்லியன் டாலர்கள்  ஒதுக்கியிருப்பதையும், ஏழைகள் மற்றும் எளிதில் பாதிக்கப்படும் நிலையில் உள்ள மக்களின் சிரமங்களைக் களைவதற்காக 25 பில்லியன் டாலர் அளவிலான உதவித் திட்டங்கள் பற்றியும், களத்தில் முன் நின்று பணியாற்றும் 2.2 மில்லியன் சுகாதாரப் பணியாளர்கள் மற்றும் பிறருக்கு ஒவ்வொருவருக்கும் 67 ஆயிரம் டாலர்  காப்பீட்டு வசதி, சட்டபூர்வ மற்றும் ஒழுங்குமுறை அமலாக்கப் பிரிவுகளுக்கு நிவாரணம் அளித்தது, நிதிக் கொள்கையை இந்திய ரிசர்வ் வங்கி தளர்த்தியது ஆகியவற்றை அமைச்சர் பட்டியலிட்டார்.
பன்முக வளர்ச்சி வங்கி / சர்வதேச நிதி நிறுவனங்களின் வரிசையில் ஜி20 அமைப்பில் சேருவதற்கு புதிய வளர்ச்சி வங்கி மேற்கொள்ளும் முயற்சிகளுக்கு அமைச்சர் பாராட்டு தெரிவித்தார். இறுதியாக, நீடித்த வளர்ச்சி இலக்குகளை எட்டுவதில் பிரிக்ஸ் நாடுகளுக்கு ஆதரவு அளிப்பதில் புதுமை சிந்தனையுடன் கூடிய நடைமுறைகளைப் பின்பற்ற வேண்டும் என்றும் புதிய வளர்ச்சி வங்கியை அமைச்சர் வலியுறுத்தினார்.
(
பிரதமர் அலுவலகம்
மும்பை மருத்துவமனையில் நிகழ்ந்த தீ விபத்தில் நேரிட்ட உயிரிழப்புக்கு பிரதமர் இரங்கல்
மும்பை மருத்துவமனையில் ஏற்பட்ட தீ விபத்தில் நேரிட்ட உயிரிழப்புக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
“மும்பை மருத்துவமனையில் நிகழ்ந்த தீ விபத்தால் நேரிட்ட உயிரிழப்பை அறிந்து மிகவும் துயரமடைந்தேன். காயமடைந்தவர்கள் விரைவில் குணமடைய பிரார்த்திக்கிறேன்”, என்று பிரதமர் கூறினார்.
------
(
தொழிலாளர் மற்றும் வேலைவாய்ப்பு அமைச்சகம்
பத்திரிகை குறிப்பு
“தூய்மை இந்தியா” திட்டத்தின் ஒரு பகுதியாக மே 1 முதல் 15 வரை “தூய்மை இந்தியா இருவார விழா” சென்னை, கே. கே. நகர் மருத்துவக் கல்லூரி மற்றும் மருத்துவமனை வளாகத்தில் கொண்டாடப்பட்டது. மருத்துவக் கல்லூரி முதல்வர் டாக்டர். சௌம்யா சம்பத் அவர்கள் விழாவினைத் துவக்கி வைத்து அதற்கான உறுதிமொழியை ஏற்கச்செய்தார்கள். தூய்மை இந்தியா திட்டத்தைப் பற்றிய சிறப்பு அம்சங்களைத் தன்னுடைய துவக்க உரையில் கல்லூரி முதல்வர் அவர்கள் தெரிவித்தார்கள். மேலும் இத்திட்டத்தில் அனைவரும் ஆர்வத்துடன் பங்கெடுக்க வேண்டும் என ஊக்கப்படுத்தினார்கள் மேலும் இக்கொண்டாடட்டத்தில் மருத்துவ கண்காணிப்பாளர் Dr. சஞ்சய் மிஸ்ரா, துணை மருத்துவ கண்காணிப்பாளர் Dr. மகேஷ், பண்டக மேலாளர் Dr. L. தனசேகரன் மற்றும் உதவி இயக்குனர்களும் கலந்துக் கொண்டனர்.
கீழ்கண்ட நிகழ்வுகள் “இருவாரவிழா” கொண்டாட்டங்களின் போது நடைபெற்றன.
1. அறிவிப்பு பதாகைகள் வெளியிடுதல்.
2. பல்வேறு கண்காட்சிகள்.
3. விழிப்புணர்வு மற்றும் மருத்துவ பரிசோதனை ஆரோக்கிய முகாம்கள்.
4. காப்பீட்டாளர்களுக்கான வினாடி வினா போட்டி.
5. கட்டுரைப் போட்டி, குறும்பட தயாரிப்பு மற்றும் சுவரொட்டி தயாரிப்பு போட்டிகள் கல்லூரி  நடைபெற்றன.
6. பொதுமக்களுக்கு விழிப்புணர்வு ஏற்படுத்தும் வகையில் பல்வேறு கலை நிகழ்ச்சிகள் நடைபெற்றன.
7. மரக்கன்று நடுதல் மற்றும் அனைவரும் சேர்ந்து வளாகத்தை சுத்தம் செய்யும் நிகழ்ச்சியும் நடைபெற்றன.
8. பயனாளிகளுக்கான கல்வி மற்றும் தகவல் தொடர்பு நிகழ்ச்சிகள்.
9. வளாகத்தை வெள்ளையடித்தல் / கழிவுநீர் பாதைகளை செப்பனிடுதல்.
ESI-ன் திட்டத்தின் சம்பத்தப்பட்ட அனைத்துத் தரப்பினரும் ஆர்வத்துடன் விழா நிகழ்வுகளில் பங்கெடுத்துக் கொண்டனர்.
விழாவின் நிறைவு நாள் நிகழ்ச்சியானது மே 15 ஆம் தேதியன்று இனிதே கொண்டாடப்பட்டது. மேலும் பல்வேறு போட்டிகளில் கலந்துக் கொண்டு வெற்றி பெற்றவர்களுக்கான பரிசுகள் வழங்கப்பட்டது. இருவார விழாவின் போது நடைபெற்ற பல்வேறு நிகழ்வுகள் நினைவுக் கூறப்பட்டன.
இந்தியாவில் ESI திட்டம்:
இ.எஸ்.ஐ கார்ப்பரேஷன் சமூக பாதுகாப்பை உறுதிப்படுத்தும் ஒரு மாபெரும் முன்னேற்ற நிறுவனம் ஆகும். பலதரப்பட்ட சமூக பாதுகாப்பு அம்சங்களான மருத்துவ உதவி மற்றும் விபத்து, நோய்வாய்ப்படுதல் மற்றும் மரணம் ஆகிய நேரங்களிலும் தகுந்த உதவி வழங்கும் நிறுவனம்.
10 நபர்கள் அல்லது அதற்கு மேலும் பணிபுரியும் நிறுவனங்களுக்கு இந்த திட்டம் பொருந்தும் / பலனளிக்கும். மாத வருமானம் 21,000/- வரை பெறுபவர்கள் இத்திட்டத்தின் பயன்களைப் பெற முடியும். இந்நாட்டில் 8.73 லட்சம் தொழிற்சாலைகளும் அதன்மூலம் 3.18 கோடி குடும்பங்களும் இத்திட்டத்தின் மூலம் தற்போது பயன்பெறுகின்றன. இன்றைய / தற்போதைய நிலவரப்படி 12.02 கோடிக்கும் சற்று அதிகமான எண்ணிக்கையில் பயனாளிகள் இத்திட்டத்தில் உள்ளனர்.
1952-ஆம் ஆண்டு தொடங்கப்பட்டது முதல் இந்நிறுவனம் 151 மருத்துவமனைகளையும், 1467 மருந்தகங்களையும், 159 இந்திய மருத்துவப் பிரிவுகளையும், 813 கிளை அலுவலகங்களையும், 62 மண்டல மற்றும் துணை மண்டல அலுவலகங்களையும் நிறுவியுள்ளது.
(Visitor Counter : 159
பிரதமர் அலுவலகம்
புகழ்பெற்ற எகிப்திய எழுத்தாளரும் பெட்ரோலிய வல்லுநருமான திரு. தாரெக் ஹெக்கியுடன் பிரதமர் சந்திப்பு
பிரதமர் திரு. நரேந்திர மோடியை 24 ஜூன் 2023 அன்று கெய்ரோவில் புகழ்பெற்ற எகிப்திய எழுத்தாளரும் பெட்ரோலிய நிபுணருமான திரு. தாரெக் ஹெக்கி சந்தித்தார்.
உலகளாவிய புவிசார் அரசியல், எரிசக்தி பாதுகாப்பு, தீவிரவாத ஒழிப்பு மற்றும் பாலின சமத்துவம் தொடர்பான அம்சங்கள் குறித்து இருவருக்கும் இடையிலான கலந்துரையாடல்கள் இடம்பெற்றன.
பிரதமர் அலுவலகம்
பர்மிங்ஹாமில் நடைபெறும் காமன்வெல்த் போட்டிகள் 2022-ல் வெண்கலப் பதக்கம் வென்ற சவுரவ் கோஷலுக்கு பிரதமர் வாழ்த்து
பர்மிங்ஹாமில் நடைபெறும் காமன்வெல்த் போட்டிகள் 2022-ல் வெண்கலப் பதக்கம் வென்ற ஸ்குவாஷ் வீரர் சவுரவ் கோஷலுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“சவுரவ் கோஷல் @SauravGhosal வெற்றியின் புதிய உச்சங்களை எட்டுவது மகிழ்ச்சி அளிக்கிறது. பர்மிங்ஹாமில் அவர் வென்றுள்ள வெண்கலப் பதக்கம் சிறப்பு வாய்ந்தது. அவருக்கு நல்வாழ்த்துகள். அவரது வெற்றி, இந்திய இளைஞர்களிடையே ஸ்குவாஷ் விளையாட்டை பிரபலப்படுத்த உதவுவதாக இருக்கட்டும்.”((
குடியரசுத் துணைத் தலைவர் செயலகம்
திட்டமிடுவோர், நாடாளுமன்ற உறுப்பினர்கள், ஊடகங்கள், கிராமப்புற இந்தியா சார்பாக சிந்திக்க வேண்டும்: குடியரசுத் துணைத் தலைவர்
ஊரக புதுமைப்படைப்பாளர் தொடக்க நிலை நிறுவனங்கள் மாநாட்டை தொடங்கிவைத்தார்
திட்டமிடுவோர், நாடாளுமன்ற உறுப்பினர்கள், ஊடகங்கள், கிராமப்புற இந்தியா சார்பாக வெளிப்படையான கருத்துடனும், ஒதுக்கீடு மனப்பான்மையுடனும் செயல்பட வேண்டும் என்று குடியரசுத் துணைத் தலைவர் திரு. எம். வெங்கையா நாயுடு கூறியிருக்கிறார். கிராமங்களுக்கு நிதி கிடைக்கச் செய்வதில் ஒதுக்கீட்டு மனப்பான்மையுடன் செயல்பட்டால்தான், நகர்ப்புற, கிராமப்புற இடைவெளி குறைந்து நாட்டின் ஒருங்கிணைந்த மேம்பாடு உறுதி செய்யப்படும் என்று அவர் கூறினார். கிராமப்புற புதுமைப் படைப்புகளுக்கு வங்கிகளும் முன்னுரிமை அளிக்க வேண்டும் என்று அவர் கேட்டுக் கொண்டார்.
ஹைதராபாதில் இன்று  தேசிய ஊரக மேம்பாடு மற்றும் பஞ்சாயத்து ராஜ் தேசிய நிறுவனத்தில் நடைபெற்ற கிராமப்புற புதுமை படைப்பாளர் தொடக்க நிலை நிறுவனங்கள் மாநாட்டை அவர் தொடங்கிவைத்து பேசினார். தெலங்கானா ஆளுநர் திரு.ஈ.எஸ்.எல். நரசிம்மன், தெலங்கானா துணை முதலமைச்சர் திரு. மொகமது மஹ்மூத் அலி, மத்திய ஊரக மேம்பாட்டுத் துறை இணையமைச்சர் திரு. ராம் கிருபால் யாதவ், மற்றும் பிரமுகர்கள் நிகழ்ச்சியில் பங்கேற்றனர்.
“கிராமங்களுக்கு திரும்பச் செல்லுங்கள்” என்ற தேசப்பிதா மகாத்மா காந்தியடிகள் விடுத்த அழைப்பை பின்பற்றாதது குறித்து குடியரசுத் துணைத் தலைவர் ஆதங்கம் தெரிவித்தார். அடுத்தடுத்து வந்த அரசுகள் ஊரக மேம்பாட்டில் கவனம் செலுத்தி வந்த போதும், போதுமான கவனம் செலுத்தப்படவில்லை என்றும், அதனால் இரண்டு இந்தியாக்கள் உருவாகின்றன என்றும் கூறினார்.
கல்வி, வேலைவாய்ப்பு, பொழுதுபோக்கு, சிறப்பான மருத்துவ வசதி, பொருளாதார வாய்ப்புகள் ஆகியவற்றை 5-E-கள் என்று குறிப்பிட்டு, இவை காரணமாகத்தான் கிராமங்களிலிருந்து நகரங்களை நோக்கி பெரிய அளவிலான குடிபெயர்வு ஏற்பட்டு வருவதை குடியரசுத் துணைத் தலைவர் குறிப்பிட்டார். கிராம, நகர்ப்புற இடைவெளியை கூடிய விரைவில் குறைக்க வேண்டும் என்றும், இதற்கென நகர்ப்புறங்களில் இருப்பது போன்ற வசதிகளை கிராமப்புறங்களில் ஏற்படுத்த வேண்டும் என்றும் அவர் கூறினார்.
நமது பொருளாதாரத்தின் ஒட்டுமொத்த வளர்ச்சிக்கு வேலைவாய்ப்பு உருவாக்குதல் மிகவும் முக்கியமானது என்று கூறிய குடியரசுத் துணைத் தலைவர், அனைத்து வேலை வாய்ப்புகளையும் அரசு மட்டுமோ, அல்லது பெரிய தொழிற்சாலைகள் மட்டுமோ ஏற்படுத்திவிட முடியாது என்றார். குறு மற்றும் சிறு தொழில்கள் தொடக்க நிலை அமைப்பு முறையை கடைபிடித்து தொழில்நுட்பத்தை அதிகளவில் பயன்படுத்தி விரிவாக்கத்தையும், திறன் மேம்பாட்டையும் பெறவேண்டும் என்றும், அப்போதுதான் வேலைவாய்ப்பு உருவாக்குவதில் அவை முக்கிய பங்காற்ற முடியும் என்றும் அவர் கூறினார்.
பின்னர், குடியரசுத் துணைத்தலைவர் கிராமப்புற புதுமை படைப்பாளர்கள் ஏற்பாடு செய்திருந்த கண்காட்சியை திறந்துவைத்தார். கண்காட்சியின் அரங்குகளுக்கு சென்று இளம் தொழில்முனைவோர் மற்றும் புதுமைப் படைப்பாளர் ஆகியோருடன் கலந்துரையாடினார். இந்த இரண்டு நாள் மாநாட்டில் தொடக்க நிலை புதுமைப் படைப்பாளர் சுமார் 150 பேர் மற்றும் நிபுணர்கள் பங்கேற்கின்றனர்
(Visitor Counter : 94
இளைஞர் நலன் மற்றும் விளையாட்டு அமைச்சகம்
வெற்றியை பழக்கமாகக் கொண்டுள்ளார் பி.வி.சிந்து
டோக்கியோ ஒலிம்பிக்ஸ்-2020 போட்டியில் வரலாற்றுச் சிறப்புமிக்க சாதனையைப் படைத்த இந்தியாவின் புகழ்பெற்ற பேட்மிண்டன் வீராங்கனை பி.வி சிந்துவின் பெயர் ஒவ்வொரு வீட்டிலும் ஒலிக்கிறது. ஒலிம்பிக் போட்டிகளில் அடுத்தடுத்த பதக்கங்களை வென்ற முதல் இந்திய வீராங்கனை என்ற பெருமையையும் அவர் பெற்றுள்ளார்.
ஒலிம்பிக் போட்டியில் தனது ஆட்டத்தினால் அனைவரையும் வெகுவாகக் கவர்ந்த சிந்து, இந்தியாவிற்குத் திரும்பியதும் பிரதமர் திரு நரேந்திர மோடிக்கு தமது பூப்பந்து மட்டையை பரிசாக அளித்தார். பிரதமருக்கு வழங்கப்பட்ட பரிசுகளின் மின்னணு ஏலம் நடைபெற்று வருவது அனைவரும் அறிந்ததே. இந்த அன்பளிப்புகளுள் சிந்துவின் பூப்பந்து மட்டையும் இடம்பெற்றுள்ளது. செப்டம்பர் 17-ஆம் தேதி தொடங்கிய மின்னணு ஏலம், அக்டோபர் 7 வரை நடைபெறும். www.pmmementos.gov.in என்ற இணையதளத்தில் நடைபெறும் ஏலத்தில் நீங்களும் கலந்து கொள்ளலாம். சிந்துவின் பூப்பந்து மட்டையின் அடிப்படை விலை ரூ. 80 லட்சமாக நிர்ணயிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1759157
ரெயில்வே அமைச்சகம்
ரயில்வே மண்டலங்களில் கொரோனா வைரஸ் பரவலை தடுப்பதற்கான தயார் நிலை குறித்து ரயில்வே அமைச்சர் திரு பியூஷ் கோயல் ஆய்வு
கொவிட்-19 விரைவு பதிலடிக் குழுவை இந்திய ரயில்வே அமைத்துள்ளது
கொரோனா வைரஸ் பரவலைத் தடுக்கும் நடவடிக்கைகளை அப்போதைக்கு அப்போதே கண்காணிக்கும் ஆன் லைன் கண்காணிப்புப் பலகை செயல்படத் தொடங்கியது
நாட்டின் மிகப்பெரிய போக்குவரத்து நிறுவனமான இந்திய ரயில்வே, கொரோனா வைரஸ் பரவலைத் தடுக்க தாமாகவே முன்வந்து பல நடவடிக்கைகளை எடுத்துவருகிறது. இது தொடர்பாக நடைபெற்றுவரும் செயல்பாடுகளையும், இந்த வகையில் ரயில்வேயின் தயார் நிலை நிலவரத்தையும் ரயில்வே அமைச்சர் திரு பியூஷ் கோயல் ஆய்வு செய்தார். ஆய்வுக்கூட்டத்தில் ரயில்வே வாரியத் தலைவர், ரயில்வே வாரிய உறுப்பினர்கள் ஆகியோருடன், பொதுமேலாளர்கள், ரயில்வே மண்டல மேலாளர்கள் ஆகியோரும் காணொலி மூலம் பங்கேற்றனர்.
கொரோனா வைரஸ் பரவலை தடுக்க கீழ்கண்ட நடவடிக்கைகள் எடுக்கப்படுவதாக ரயில்வே வாரியத் தலைவர் தெரிவித்தார்.
- ரயில்வே கட்டமைப்பின் அனைத்து இடங்களிலும் தனிமைப்படுத்தி வைக்கும் வசதிகளை ஏற்படுத்துதல்,
- மத்திய சுகாதார குடும்பநல அமைச்சகம், பணியாளர் மற்றும் பயிற்சித்துறை ஆகியன வழங்கும் ஆலோசனைக் குறிப்புகளை அனைவருக்கும் கிடைக்கச் செய்தல்
- பல்வேறு ரயில் நிலையங்களில் உதவி மையங்களை அமைத்தல்
- ரயில்பெட்டிகள், கழிவறைகள், சமையல் பெட்டிகள் போன்றவற்றில் தூய்மையைப் பராமரித்தல்
- நோய் தொற்று சோதனை மற்றும் தூய்மைப் பணியாளர்களுக்கு உரிய கருவிகளைக் கிடைக்கச் செய்தல்
- பொதுமக்கள் விழிப்புணர்வுக்கென ரயில் நிலையங்களில் உள்ள ஒலிபெருக்கு வாயிலாக அறிவிப்புகளை வெளியிடுதல்
- நடைமேடை டிக்கெட் கட்டணத்தை உயர்த்துவது உள்ளிட்ட ரயில் நிலையங்களில் மக்கள் கூட்டத்தை தவிர்க்கும் நடவடிக்கைகள்
இந்திய ரயில்வேயின் முயற்சிகளைப் பாராட்டிய அமைச்சர், இந்த நோய்த் தொற்றுக்கு எதிரான போரில் வெற்றியடையும் வரை கடின உழைப்புடன் கூடிய முயற்சிகளை தொடருமாறு கேட்டுக்கொண்டார். இந்திய ரயில்வே பணியாளர்களின் கடின உழைப்புக்கு பிரதமர் திரு நரேந்திர மோடி பாராட்டு தெரிவித்திருப்பதை அமைச்சர் சுட்டிக்காட்டினார.
தொடர்ச்சியான கண்காணிப்புக்கென கீழ்கண்ட கூடுதல் நடவடிக்கைகள் உடனடியாக எடுக்கப்படும் என்று அமைச்சர் அறிவித்தார்.
- அமைச்சகத்தின் அதிகாரிகள், மண்டல ரயில்வே அதிகாரிகள் ஒருங்கிணைப்புக்கான ஆன் லைன் கண்காணிப்புப் பலகை அமைத்தல்
- கொவிட்-19 விரைவு பதிலடிக் குழுவை, ரயில்வே வாரியத்தின 6 நிர்வாக இயக்குனர்களை உறுப்பினர்களாகக் கொண்டு அமைத்தல்
- அத்தியாவசியமற்ற ரயில் பயணங்களைத் தவிர்க்குமாறு மக்களுக்கு ஆலோசனை கூறுதல்
மேலே குறித்த உத்தரவுகள் அமல்படுத்தப்படுவது குறித்து தொடர்ச்சியாக கண்காணிக்கப்படும்.
விவசாயத்துறை அமைச்சகம்
2020-21 காரீப் பருவத்திற்கான சந்தைப்படுத்துதலில் தமிழகம் உள்ளிட்ட மாநிலங்களில் நெல் கொள்முதல் சுமூகமாக நடந்துக் கொண்டிருக்கிறது
2020-21 காரீப் பருவத்திற்குத் தேவையான சந்தைப்படுத்துதல் தொடங்கப்பட்டதையடுத்து கடந்த காலங்களைப் போலவே இந்த வருடமும் குறைந்தபட்ச ஆதரவு விலையில், விவசாயிகளிடமிருந்து அரசு பயிர்களைக் கொள்முதல் செய்கிறது.
தமிழ்நாடு, பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத் மற்றும் ஆந்திர பிரதேசம் ஆகிய மாநிலங்கள் மற்றும் யூனியன் பிரதேசங்களில் 2020-21 காரீப் பருவத்திற்கான நெல் கொள்முதல் சுமூகமாக நடைபெற்று வருகிறது.
இந்த மாநிலங்களில் நவம்பர் 5-ஆம் தேதி வரை 236.30 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்த ஆண்டின் 197.60 லட்சம் மெட்ரிக் டன்னை விட 19.58 சதவீதம் கூடுதலாகும். மொத்தக் கொள்முதலில், பஞ்சாபிலிருந்து மட்டும் 166.97 லட்சம் மெட்ரிக் டன்  நெல் கொள்முதல் செய்யப்பட்டுள்ளது. ஏற்கனவே சுமார் 19.98 லட்சம் விவசாயிகள் ரூபாய் 44612.89 கோடியைப் பெற்று பயனடைந்துள்ளனர்.
மேலும், நவம்பர் 5-ஆம் தேதி வரை அரசு தன் முதன்மை முகமைகளின் மூலம் ரூபாய் 145.68 கோடி குறைந்தபட்ச ஆதரவு விலையில், 27,105.64 மெட்ரிக் டன் பாசிப் பயறு, உளுந்து, நிலக்கடலை மற்றும் சோயாபீன் ஆகியவற்றை தமிழ்நாடு, மகாராஷ்டிரா, குஜராத், ஹரியானா மற்றும் ராஜஸ்தானைச் சேர்ந்த 16387 விவசாயிகளிடமிருந்து கொள்முதல் செய்துள்ளது. இது கடந்த ஆண்டு பருப்பு வகைகள் மற்றும் எண்ணெய் வித்துக்களின் கொள்முதலான 15699.90 மெட்ரிக் டன்னை விட 72.64 சதவீதம் அதிகமாகும்.
இதேபோல 52.40 கோடி ரூபாய் குறைந்தபட்ச ஆதரவு விலையில், 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
பஞ்சாப், ஹரியானா, ராஜஸ்தான், மத்தியப் பிரதேசம் மற்றும் தெலங்கானா ஆகிய மாநிலங்களில் பருத்தி கொள்முதல் சுமுகமாக நடைபெற்று வருகிறது.
நவம்பர் 5-ஆம் தேதி வரை ரூபாய் 263613 லட்சம் மதிப்பில் 909659 பேல்கள், 175184 விவசாயிகளிடமிருந்து கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1670672
(Visitor Counter : 91
சிறப்பு சேவைகள் மற்றும் கட்டுரைகள்
ரூ. 32.55 இலட்சம் மதிப்பிலான வெளிநாட்டுப் பணம், தங்கத்தை சென்னை விமான நிலைய சுங்கத் துறையினர் பறிமுதல். ஒருவர் கைது
சென்னையிலிருந்து தங்கம் கடத்தப்படுவதாகக் கிடைத்த தகவலின் அடிப்படையில் ராமநாதபுரத்தை சேர்ந்த நௌஃபாரும், சென்னையைச் சேர்ந்த சபூர் பாத்திமா , திருச்சியைச் சேர்ந்த தில்ஷாத்  ஆகிய இரண்டு பெண்களும், பாதுகாப்பு சோதனைக்கு பிறகு ஃபிளை துபாய் எஃப்இசட்8518 என்ற விமானத்திற்கு செல்ல முற்படுகையில் விமான நிலைய சுங்கத்துறையினர் அவர்களைத் தடுத்து நிறுத்தினர். நௌஃபார் வைத்திருந்த முதுகு பையில் ஓர் பர்ஸின் உள்ளே வெள்ளை காகிதத்தில் 2800 அமெரிக்க டாலர், 2500 சவுதி ரியால், 3,500 யூரோ, 4,000 சுவிஸ் பிராங்க் ஆகியவை மறைத்து வைக்கப்பட்டிருந்தது கண்டுபிடிக்கப்பட்டது. ஏற்கனவே மற்றொரு வழக்கில் தொடர்புள்ள அவரிடமிருந்து ரூ. 8.86 இலட்சம் மதிப்பிலான வெளிநாட்டுப் பணம் கைப்பற்றப்பட்டு அவர் கைது செய்யப்பட்டார். இரு பெண்களிடம் நடைபெற்ற சோதனையில் 11000 அமெரிக்க டாலர்  அவர்களது உள்ளாடையில் மறைத்து வைக்கப்பட்டிருந்தது தெரியவந்தது. மேலும் அவர்களது கைப்பையில் 6200 அமெரிக்க டாலர்  கைப்பற்றப்பட்டது.
மொத்தமாக ரூபாய் 21.30 இலட்சம் மதிப்பில் 20000 அமெரிக்க டாலர் 2500 சவுதி ரியால் 3,500 யூரோ 4,000 சுவிஸ் பிராங்க் ஆகியவை சுங்கச் சட்டம், அயல்நாட்டு பரிமாற்ற மேலாண்மை  கட்டுப்பாடுகள் 2015-இன் கீழ் பறிமுதல் செய்யப்பட்டது.
மற்றொரு நிகழ்வில் துபாயில் இருந்து ஃபிளை துபாய் எஃப்இசட்8517 என்ற விமானத்தில் பயணம் செய்த சென்னையைச் சேர்ந்த முகமது அம்சாத்  என்பவரை விமான நிலைய சுங்கத்துறையினர் தடுத்து நிறுத்தினர். அவரிடம் நடைபெற்ற சோதனையில் அவரது உடலில் 260 கிராம் எடையிலான தங்க பசை அடங்கிய பொட்டலம் மறைத்து வைத்திருப்பது தெரியவந்தது அவரிடம் இருந்து ரூ. 11.25 இலட்சம் மதிப்பில் 220 கிராம் தங்கம் சுங்கச் சட்டத்தின்கீழ் பறிமுதல் செய்யப்பட்டது.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவித்துள்ளார்.
மின்னணு மற்றும் தகவல் தொழில்நுட்பம்
மின்னணு மற்றும் தகவல் தொழில்நுட்பத் துறையில் இருதரப்பு ஒத்துழைப்பை மேம்படுத்த இந்தியா – அங்கோலா இடையே புரிந்துணர்வு ஒப்பந்தத்திற்கு அமைச்சரவை ஒப்புதல்
மின்னணு மற்றும் தகவல் தொழில்நுட்பத் துறையில் இருதரப்பு ஒத்துழைப்பை மேம்படுத்த இந்தியா மற்றும் அங்கோலா இடையே புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது.
இந்த புரிந்துணர்வு ஒப்பந்தம் இ-நிர்வாகம், தகவல் தொழில்நுட்ப கல்விக்கான மனித வள மேம்பாடு, தகவல் பாதுகாப்பு, மின்னணு வன்பொருள் உற்பத்தி, தகவல் தொழில்நுட்பம் சார்ந்த மென்பொருள் தொழில், தொழில்மருத்துவம் உள்ளிட்டவற்றில் நெருக்கமான ஒத்துழைப்பை மேம்படுத்த விரும்புகிறது.
பின்னணி:
இருதரப்பு மற்றும் ஒத்துழைப்புக்கான பிராந்திய கட்டமைப்பின் கீழ் தகவல் மற்றும் தொடர்பு தொழில்நுட்பத்தின் வளர்ந்து வரும் மற்றும் முன்னணி பகுதிகளில் சர்வதேச ஒத்துழைப்பை மேம்படுத்தும் பணி மின்னணு மற்றும் தகவல் தொழில்நுட்ப அமைச்சகத்திற்கு அளிக்கப்பட்டுள்ளது. தகவல் மற்றும் தொடர்பு தொழில்நுட்பத்தில் நெருக்கமான ஒத்துழைப்பு மற்றும் தகவல் பரிமாற்றத்தை மேம்படுத்த மின்னணு மற்றும் தகவல் தொழில்நுட்ப அமைச்சகம் பல்வேறு நாடுகளில் உள்ள அமைப்புகள் / முகமைகளுடன் புரிந்துணர்வு ஒப்பந்தங்கள் உடன்படிக்கைகள் செய்து கொண்டுள்ளது. பல்வேறு நாடுகளுடன் ஒத்துழைப்பை விரிவுபடுத்த குறிப்பாக இந்திய அரசு மேற்கொண்டுள்ள புதிய முயற்சிகளின் காரணமான டிஜிட்டல் இந்தியா, மேக் இன் இந்தியா உள்ளிட்டவை காரணமாக ஆர்வம் கொண்ட தொழில்நுட்பத் துறை வர்த்தக வாய்ப்புகளை கண்டறிய தேவை அதிகரித்துள்ளது.
தகவல் தொடர்புத் தொழில்நுட்பப் பகுதியில் இ-நிர்வாகம், தகவல் தொழில்நுட்ப கல்விக்கான மனிதவள மேம்பாடு, தகவல் பாதுகாப்பு, மின்னணு வன்பொருள் உற்பத்தி, தகவல் தொழில்நுட்பம் சார்ந்த மென்பொருள் துறை, தொலைமருத்துவம் உள்ளிட்டவற்றில் கண்ணோட்டம் கொண்ட முழுமையான புரிந்துணர்வு ஒப்பந்தத்திற்கான பேச்சுக்களில் மின்னணு மற்றும் தகவல் தொழில்நுட்ப அமைச்சகம் ஈடுபட்டது. இந்தப் பேச்சுக்களின் தொடர்ச்சியாக வரைவு புரிந்துணர்வு ஒப்பந்தம் இறுதி செய்யப்பட்டு, மாண்புமிகு வெளியுறவுத் துறை இணையமைச்சர் திரு. எம்.ஜே.அக்பர் மற்றும் அங்கோலா சார்பில் அந்நாட்டு சர்வதேச ஒத்துழைப்புக்கான அமைச்சர் திரு. டாமிங்கோஸ் கஸ்டோடியா வியிரா லோபஸ் ஆகியோரால் கையொப்பமிடப்பட்டது.
ரசாயனம் மற்றும் உரங்கள் அமைச்சகம்
கல்வி நிறுவனங்களுக்கான "மருந்து கண்டுபிடிப்பு மற்றும் தொழில்முனைவு பற்றிய பொதுவான வழிகாட்டுதல்களை" மருந்துத் துறை வெளியிட்டுள்ளது
இந்திய மருந்து தயாரிப்பு தொழில்துறையை, தரமான மருந்து தயாரிப்பில் உலகின் முன்னணி நாடாக மாற்றுவதுடன், நாட்டில் மருந்து பொருட்கள் மற்றும் மருத்துவ சாதனங்கள் குறைந்த விலையில் அனைவருக்கும் கிடைப்பதையும், போதுமான அளவு உற்பத்தி செய்யப்படுவதையும் உறுதி செய்வதே மருந்தியல் துறையின் தொலைநோக்காகும். இந்த தொலைநோக்கு இலக்கை அடைய ஆராய்ச்சி & மேம்பாடு மற்றும் புதிய கண்டுபிடிப்புகளில் கவனம் செலுத்துவது அவசியமாகிறது. இதற்காக நாடு முழுவதும் தேசிய முக்கியத்துவம் வாய்ந்த, 7 தேசிய மருந்தியல் கல்வி மற்றும் ஆராய்ச்சி நிறுவனங்கள் அமைக்கப்பட்டுள்ளது. இந்த கல்வி நிறுவனங்கள்  ஆராய்ச்சியை ஊக்குவிக்கும் தரமான கல்வியை வழங்கி வருகின்றன. NIPER நிறுவனங்களில் ஆராய்ச்சி மற்றும் கண்டுபிடிப்புகளை ஊக்குவிக்கவும், தொழில்முனைவோருக்கு உதவும் வகையிலும், மத்திய அரசின் ரசாயன உர அமைச்சகத்திற்கு உட்பட்ட மருந்தியல் துறை, தனது கட்டுப்பாட்டில் உள்ள கல்வி நிறுவனங்களுக்கு ‘மருந்துப்பொருள் கண்டுபிடிப்பு மற்றும் தொழில் முனைவோருக்கான பொதுவான வழிகாட்டு நெறிமுறைகளை’ வெளியிட்டுள்ளது.
இத்தகைய கல்வி நிறுவனங்களில் பணியாற்றும் பேராசிரியர்கள், ஊழியர்கள் மற்றும் மாணவர்கள், தொழில்முனைவோர் ஆவதை இந்த வழிகாட்டு நெறிமுறை ஊக்குவிக்கிறது. இதேபோன்று வெற்றிகரமான தொழில்நுட்பங்கள், மருந்து பொருட்கள் மற்றும் சேவைகளை உருவாக்குவதுடன், தொழில்நுட்ப மேம்பாடு மற்றும் தொழில்நுட்ப மாற்றத்திற்கும் இந்த வழிகாட்டு நெறிமுறை வகை செய்கிறது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1823256
பிரதமர் அலுவலகம்
நாடு முழுவதும் பிரதமரின் மக்கள் மருந்தகங்களை தொடக்க வேளாண் கூட்டுறவு கடன் சங்கங்கள் மூலம் திறக்க அனுமதிக்கும் முடிவுக்கு பிரதமர் பாராட்டு
நாடு முழுவதும் 2,000 தொடக்க வேளாண் கூட்டுறவு கடன் சங்கங்கள்  மூலம் பிரதமரின் மக்கள் மருந்தகங்களைத் திறக்க அனுமதிக்கும் முடிவுக்கு பிரதமர் திரு நரேந்திர மோடி பாராட்டுத் தெரிவித்துள்ளார். நாடு முழுவதும் மிக விலை உயர்ந்த மருந்துகள் கூட குறைந்த விலையில் கிடைக்க வேண்டும் என்பது அரசின் முன்னுரிமைகளில் ஒன்று என பிரதமர் திரு நரேந்திர மோடி கூறியுள்ளார்.
இது தொடர்பாக மத்திய கூட்டுறவுத்துறை அமைச்சர் திரு அமித் ஷாவின் ட்விட்டர் பதிவிற்கு பதில் அளிக்கும் வகையில், பிரதமர் வெளியிட்டுள்ள பதிவில் கூறியிருப்பதாவது:
“மிக விலை உயர்ந்த மருந்துகள் கூட நாடு முழுவதும் குறைந்த விலையில் கிடைக்க வேண்டும் என்பது அரசின் முன்னுரிமைகளில் ஒன்றாகும். கூட்டுறவுத்துறையின் இந்த மிகப் பெரிய முயற்சி கிராமப்புறங்களில் வாழும் மக்களின் வாழ்க்கையை எளிதாக்கும் என்பதில் நான் முழுமையான நம்பிக்கைக் கொண்டுள்ளேன்”.
உள்துறை அமைச்சகம்
கோவிட் 19 தொற்று நோய் காரணமாக இந்தியாவில் தங்க நேர்ந்து விட்ட வெளிநாட்டவர்களுக்கு, இந்தியாவிலிருந்து பயணிகளுக்கான விமான சேவை மீதான தடை விலக்கப்பட்ட நாளிலிருந்து 30 நாட்களுக்கு தூதரக சேவைகள் வழங்கப்படும்
கோவிட் 19 தொற்று நோய் காரணமாக விதிக்கப்பட்ட பயணக் கட்டுப்பாடுகளினால் இந்தியாவிலேயே தங்க நேர்ந்துவிட்ட வெளி நாட்டு குடிமக்களுக்கு இலவச தூதரக சேவைகள் 3 மே 2020 வரை வழங்கப்படும் என்று மத்திய உள்துறை அமைச்சகம் 17.04.2020 அன்று அறிவித்திருந்தது.. .
தற்போது இந்தியாவில் தங்க நேர்ந்துவிட்ட வெளிநாட்டவர்களுக்கு, வெளிநாட்டவர்கள் பதிவு அதிகாரிகள் அலுவலகங்கள்/ வெளி நாட்டவர்களுக்கான அதிகாரிகள் அலுவலகங்கள் மூலமாக, பின்வரும் தூதரக சேவைகள் வழங்கப்படும். இதுகுறித்து கருத்தில் கொள்ளப்பட்டு, இந்தக் காலத்தை மேலும் நீட்டிக்க முடிவு செய்யப்பட்டுள்ளது.
01.02.2020 நள்ளிரவு முதல், பயணிகளுக்கான சர்வதேச விமானப் பயணங்கள் மீது விதிக்கப்பட்ட, தடை விலக்கப்படும் வரையிலான காலத்தில், காலாவதியான/காலாவதியாகவுள்ள, விசாக்கள், e- விசாக்கள், தங்குவதற்கான நிபந்தனைகள் ஆகியவையும் நீடிக்கப்பட்டுள்ளன. வெளிநாட்டவர்கள் இதற்கான ஆன்லைன் விண்ணப்பத்தைச் சமர்ப்பிக்க வேண்டும்.
இந்தியாவிலிருந்து பயணிகளுக்கான சர்வதேச விமான பயணத்தின் மீது விதிக்கப்பட்ட தடை நீக்கப்படும் நாளிலிருந்து 30 நாட்களுக்கு, குறிப்பிட்ட நாட்களுக்கும் அதிகமான நாட்கள் தங்கியிருந்ததற்காக எந்தவித லெவி அல்லது அபராதத் தொகையும் இல்லாமல் இந்த நீடிப்பு வழங்கப்படும்..
வெளியேற விரும்பும் அந்நிய நாட்டவர்களுக்கு அவர்கள் அவ்வாறு வேண்டுகோள் விடுக்கும் பட்சத்தில், இதேபோல் வழங்கப்படும். இது தொடர்பான அலுவலக ஆணை இந்த இணைப்பில் Click here to see Official Order கொடக்கப்பட்டுள்ளது.
வணிகம் மற்றும் தொழில்துறை அமைச்சகம்
டிரைப்ஸ் இந்தியா ஸ்டோர் தயாரிப்புகள் ஒரு மாவட்டம் ஒரு தயாரிப்பு, புவிசார் குறியீடு ஆகியவற்றுடன் இணைக்கப்பட்டது
வணிகவியல் துறை மற்றும் தொழில் மற்றும் உள்நாட்டு வர்த்தக மேம்பாட்டுத் துறை , வணிகம் மற்றும் தொழில் அமைச்சகத்தின் கீழ் ஒரு மாவட்டம் ஒரு தயாரிப்பு திட்டம், முழுமையான சமூக-பொருளாதாரத்தை மேம்படுத்தும் அதே வேளையில் மாவட்ட அளவில் நிலையான வேலைவாய்ப்பை உருவாக்குவதை நோக்கமாகக் கொண்டுள்ளது. நாட்டின் ஒவ்வொரு மாவட்டத்திலிருந்தும் ஒரு பொருளைத் தேர்ந்தெடுத்து, விளம்பரப்படுத்துவதே இதன் நோக்கமாகும்.
பிரதமர் நரேந்திர மோடியின் தற்சார்பு இந்தியா மற்றும் இந்தியாவின் தற்போதைய ஜி20 தலைமைத்துவத்தின் மூலம், மத்திய அரசின் பல முயற்சிகள் மேற்கொள்ளப்பட்டு வருகின்றன. இந்த கண்ணோட்டத்தை மேலும் மேம்படுத்துவதற்காக, மேஜர் தியான் சந்த் தேசிய மைதானத்தில் பிப்ரவரி 16-27 வரை பழங்குடி கூட்டுறவு சந்தைப்படுத்தல் கூட்டமைப்பு ஏற்பாடு செய்துள்ள ஆதி பெருவிழாவில் ஒரு மாவட்டம் ஒரு தயாரிப்பு, புவிசார் குறியீடு கொண்ட தயாரிப்புகள் அறிமுகப்படுத்தப்பட்டது.
இந்த நிகழ்ச்சியில் கலந்து கொண்ட, மத்திய வர்த்தகம் மற்றும் தொழில்துறை அமைச்சர், திரு பியூஷ் கோயல், ஒவ்வொரு நிறுவனமும் திட்டத்துடன் ஒத்துழைக்க வேண்டும் என்று கேட்டுக்கொண்டார். இது நாட்டின் ஒவ்வொரு மாவட்டத்திலிருந்தும் உள்நாட்டு தயாரிப்புகளை ஊக்குவிக்க உதவும் என்று அவர் கூறினார்.